b'\n_START_ARTICLE_\nStratigrafija\n_START_PARAGRAPH_\nStratigrafija je grana geologije koja prou\xc4\x8dava slojeve stijena, njihove teksture, sastav, me\xc4\x91uodnose, te ih uspore\xc4\x91uje na \xc5\xa1irem prostoru. Prvenstveno opisuje sedimentne stijene i uslojene vulkanske stijene te odre\xc4\x91uje njihove starosti. Cilj stratigrafije je definiranje sustava pomo\xc4\x87u kojeg se mo\xc5\xbee dati vremenski slijed stijena i zbivanja u geolo\xc5\xa1koj pro\xc5\xa1losti ujedna\xc4\x8deno za svako podru\xc4\x8dje, kao i za Zemlju u cjelini.\n_START_SECTION_\nKronostratigrafija\n_START_PARAGRAPH_\nKronostratigrafija prou\xc4\x8dava vremenske odnose i starost stijena s ciljem njihovog organiziranja. Kronostratigrafske jedinice su uslojene i neuslojene stijene koje su se formirale tijekom odre\xc4\x91enog geolo\xc5\xa1kog razdoblja. Npr. kambrijski sustav je skup svih stijena koje su nastale tijekom kambrijskog razdoblja. Granice kronostratigrafskih jedinica su sinkrone (vremenski uskla\xc4\x91ene), tj. za cijelu Zemlju vrijedi jedna kronostratigrafska skala, a starost im je odre\xc4\x91ena na temelju radiometrije te biostratigrafskih odnosa'